Viborger Samler, 1846-06-13
Kjøbenhavn. Under 3die Juni er emaneret følgende Placat angaaende nogle midlertidige Lempelser i Anordningerne om Trykkefriheden, Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg, Gjøre vitterligt: At Vi efter Omstændighederne have fundet for godt ikke at tage nogen endelig allerhøieste Beslutning med Hensyn til det Udkast til en Anordning angaaende Trykkefriheden, som Vi i Aaret 1844 have ladet begge Forsamlinger af Vore troe raadgivende Provindsialstænder for Vort Kongerige Danmark forelægge, forinden der paany er givet de raadgivende Provindsialstænder for Nørre-Jylland Leilighed til derover at afgive den allerunderdanigste Betænkning, som de i 1844 ikke nedlagde, men at Vi dog have besluttet midlertidigen i nogle af de Jndskrænkninger, som fortiden finde Sted for Pressens Brug, at tilstaae de Lempelser, som ogsaa ved de nu bestaaende Anordninger kunne indrømmes. Vi ville derfor indtil videre have anordnet som følger: § 1. Overtrædelser af Placaten af 2den October 1810 sammenholdt med det allerhøieste Rescript af 10de April 1836 angaaende Optagelse af politiske Meddelelser i de uprivilegerede Blade, – hvad enten samme bestaaer i politiske Nyheder eller Efterretninger, eller i bemærkninger over fremmede Staters Forfatning eller Forvaltning, eller over det gjensidige Forhold imellem dem indbyrdes eller til det danske Monarchie, - skulle herefter, naar Vort Cancellie ikke finder sig anlediget til at tilstæde Udgivelsen af det beslaglagte Blad, og den Paagjældende ikke vil lade det beroe ved Beslaglæggelsen fr. §. 3), behandles og paadømmes som andre Presseforseelser, og ansees med en Mulct fra 20 til 200 Rbd. til vedkommende Fattigkasse; dersom de optagne politiske Meddelelser iøvrigt maatte være af ulovligt Jndhold, ville de Paagjældende derhos herfor være at drage til Ansvar i Overeensstemmelse med Lovgivningen. – § 2. Den ved Placaten af 13de Mai 1814 givne Bestemmelse, i hvis Følge de til Politiets Giennemsyn indleverede Blade og Skrifter, som ei udgjøre mere end 24 Ark, ikke maa udgives førend efter en vis Tids Forløb, skal herfter kun være anvendelig paa Blade og Skrifter, der ikke udgjøre mere end 6 Ark, hvorhos Tiden til Gjennemsynet af slige Skrifter, naar de ere over 1 Ark, indskrænkes til 48 Timer. Med Hensyn til større Skrifter indtil 24 Ark bliver derimod alene at forholde efter Forskrifterne i Forordningen af 27de September 1799, §§ 26 og 27. § 3. Bifalder, Vort danske Cancellie, at et til Samme indsendt Blad eller Skrift formedelst dets lovstridige Jndhold af vedkommende Politie-Embedsmand er lagt under Beslag, vil den Paagjældende som hidtil strax være at tiltale, saafremt Jndholdet ansees at være saa strafværdigt, at justitiel Paatale ikke bør undlades, men ellers skal det ikke være nødvendigt fra det Offentliges Side at foranstalte Sag anlagt, med mindre den Paagjældende, efterat Underretning om Beslaglæggelsens Stadfæstelse er ham meddeelt, inden 3 Dage forlanger Spørgsmaalet om Lovligheden eller Ulovligheden af det beslaglagte Blad eller Skrift afgjort af Domstolene, i hvilket Tilfælde det er en Selvfølge, at han vil være at ansee med den Straf, hvortil han i Overeensstemmelse med den gjældende Trykkefriheds-Lovgivning maatte have gjort sig skyldig. Studenter-Sangforeningen retournerede i Mandags Morges Kl. 5 1/2 fra en Udflugt, som den i Forening med en stor Deel andre Kjøbenhavnere i Løverdags Morges Kl. 6 1/2 tiltraadte med Dampskibet "Sultan, til Møen. Dampskibet anløb først Malm, hvor man havde ventet at et Antal Lundensere vilde slutte sig til Selskabet, hvilket dog ikke skete. Efter at være bleven meget gjæstfrit beværtede i det malmøeske Tivoli, begav man sig om Formiddagen Kl. 11 atter ombord og ankom Kl. 5 til Møens Klint, hvor Dampskibet hilsedes af de paa Strandbredden Ventendes Hurraraab. Paa Møen fandt de Ankomne den meest velvillige Modtagelse, hvilket, i Forbindelse med det smukke Veierligt, der begunstigede den hele Reise, ikke lidet bidrog til at forøge en giensidig gemytlig og munter Stemning. Til dette Møens=Tog havde den bekiendte Psendonym J. Kristrup skrevet en smuk Reisesang. (Aftenbl.)